EkBass/fiwiki-20250220-pages-articles huggingface dataset:
Zuiunmaru

Zuiunmaru oli keisarillisen Japanin armeijan keskeneräiseksi jäänyt Yamashiomaru-luokan lentokoneidenkuljetusalus toisessa maailmansodassa. Alusta ei saatu valmiiksi sodan loppuvuosina. Alus muutettiin tankkeriksi sodan jälkeen vuonna 1949. Aluksen omisti Okada Shosen CompanyOfficial Gazette. Alus romutettiin Oskatassa 5. kesäkuuta 1964. == Lähteet == Luokka:Yamashiomaru- luokan lentokoneidenkuljetualukset
Augustine-Antoine Roy

Augustine-Antoine Roy (21. tammikuuta 1863 Le Pin – 21. joulukuuta 1937) oli Intiassa toiminut ranskalainen roomalaiskatolinen piispa. Hänet vihittiin La Société des Missions Etrangères'n papiksi 8. heinäkuuta 1888 ja nimitettiin Coimbatoren hiippakunnan johtoon 12. helmikuuta 1904. Piispaksi vihkiminen seurasi 17. huhtikuuta. Pääkonsekraattorina toimi Hugues-Madelain Bottero, jota avusti Teotonio Emanuele Ribeira Vieira de Castro.Catholic-Hierarchy.org: Bishop Augustine-Antoine Roy, M.E.P. Roy jäi eläkkeelle 4. joulukuuta 1930, jolloin hän sai nimityksen Citharizumin titulaaripiispaksi. == Lähteet == Luokka:Ranskalaiset piispat Luokka:Katoliset piispat Luokka:Vuonna 1863 syntyneet Luokka:Vuonna 1937 kuolleet
Joseph Colgan

Joseph Colgan (1. huhtikuuta 1824 Donore – 13. helmikuuta 1911) oli Intiassa toiminut irlantilainen roomalaiskatolinen arkkipiispa. Hänet vihittiin papiksi mahdollisesti vuonna 1846 ja nimitettiin Madrasin apostoliseksi vikaariksi sekä Aureliopolis in Lydian titulaaripiispaksi 19. toukokuuta 1882. Piispaksi vihkiminen seurasi 24. elokuuta.Catholic-Hierarchy.org: Archbishop Joseph Colgan Colgan sai 25. marraskuuta 1886 nimityksen Madrasin arkkipiispaksi, jona hän toimi, kunnes kuoli 86-vuotiaana virassa. Hänen seuraajakseen tuli John Aelen.Catholic-Hierarchy.org: Archbishop John Aelen, M.H.M. == Lähteet == Luokka:Irlantilaiset papit Luokka:Katoliset arkkipiispat Luokka:Chennai Luokka:Vuonna 1824 syntyneet Luokka:Vuonna 1911 kuolleet
Burjaattikoira

Burjaattikoira () eli khotosho () tai bankhar () on mongolialais-venäläinen koirarotu. FCI ei tunnusta sitä, mutta Venäjän Kennelfederaatio (RKF) on hyväksynyt sen virallisesti venäläiseksi roduksi. == Ulkonäkö == Väritys voi olla fawn (mustin karvankärjin tai ilman), punainen (mustin karvankärjin tai ilman), sudenvärinen, musta tai musta tan-merkein (black&tan; tan-merkit voivat olla sävyiltään valkoisehkot, vaaleankeltaiset tai harmaat; silmien ympärillä voi olla vaaleat "lasit"). Valkoiset merkit hyväksytään rintakehässä, eturaajoissa, takaraajoissa ja hännänpäässä. Urosten säkäkorkeus on vähintään 68 cm ja narttujen vähintään 60 cm.Hotosho (Buryatian Dog) (Buryatskaya sobaka). Russian Kennel Federation, 2022. Haettu 13.3.2024. == Alkuperä == Burjaattikoira on kotoisin Etelä-Venäjän Burjatiasta, jossa paikallinen burjaatti-mongolikansa on kasvattanut sitä jo pitkään. Se on erittäin läheistä sukua tiibetinmastiffille, ja polveutunee mitä todennäköisimmin tämän paikallismuunnoksesta. Rotu jalostettiin paimenkoiraksi ja laumanvartijaksi suojelemaan karjaa susilta ja muilta petoeläimiltä. === Etymologia === Mongolialainen nimitys "nelisilmä" tulee tan-värisistä merkeistä silmien yläpuolella, koska ne vaikuttavat siltä kuin koiralla olisi neljä silmää. Eräs paikallisnimistä, bavgar, vastaavasti viittaa karhumaiseen olemukseen. Venäläinen nimitys volkodav taas tarkoittaa sudenmetsästäjää, ja se on yleinen nimitys myös monille muille aasialaisille vuoristokoirille - kuten keskiaasiankoiralle ja kaukasiankoiralle. ==Lähteet== * Morris, Desmond. Dogs. North Pomfret, Vermont 2008. ISBN 978-1-57076-410-3. * Willes, Renée. All världens hundraser. Bromma 2003. ISBN 91-89090-79-9. * Yavorskaya, Galina. The Mongolian sheep-dog - the most ancient breed . Burjatskogo Nautjnogo Tsentra (Buryat Scientific Center), Ulan-Ude, Burjatia, Venäjä. * Yavorskaya, Galina. Mongolian Sheep Dog - Banhar (Bankhar; Bavgar). Zoopiramida.com. Burjatskogo Nautjnogo Tsentra. === Viitteet === Luokka:Venäläiset koirarodut Luokka:FCI:n ulkopuoliset rodut Luokka:Vuoristokoirat
Pitkäkynsipäästäinen

Pitkäkynsipäästäinen (Sorex unguiculatus) on aasialainen päästäisten heimoon kuuluva nisäkäslaji. ==Levinneisyys== Pitkäkynsipäästäistä tavataan Itä- Aasiassa. Sitä tavataan laajalla alueella, ja se on paikoin hyin yleinen. Se on luokiteltu elinvoimaiseksi, eikä sillä ole merkittäviä uhkia. ==Elintavat== Pitkäkynsipäästäinen elää monenlaisissa ympäristöissä alangoilta vuoristoihin. Ruohikkoalueet ja avoimet pellot ovat lajille erityisen suotuisia ja näillä alueilla kannat voivat olla hyvin tiheät. Pitkäkynsipäästäinen käyttää ravinnokseen matoja, hyönteisiä, juoksujalkaisia ja etanoita. Pitkäkynsipäästäinen poikii enintään kolme kertaa vuodessa, ja yhdessä poikueessa on 3–7 poikasta. ==Lähteet== Luokka:Päästäiset
Sota näköpiirissä -kriisi

Sota näköpiirissä -kriisi (, ) oli Saksan ja Ranskan välille vuonna 1875 syntynyt poliittinen kriisi, jonka Saksan valtakunnankansleri Otto von Bismarck synnytti vihjailemalla Saksan lehdistössä sodan mahdollisuudesta maiden välillä. Kriisi päättyi ulkovaltojen väliintulon myötä Bismarckin ja Saksan kannalta diplomaattisen tappioon. Tapahtumien taustalla oli Bismarckin huolestuminen siitä, miten nopeasti Ranska oli toipunut vuosien 1870–1871 sodasta. Hän pelkäsi Ranskan tavoittelevan revanssia ennemmin tai myöhemmin. Ratkaiseva yllyke oli maaliskuussa 1875 Ranskan uusi armeijalaki, jolla upseeriston määrää lisättiin. Bismarck päätti estää Ranskan enemmän vahvistumisen ehkäisysodalla tai sellaisella uhkaamalla ja alkoi levittää vihjauksia sodasta Saksan lehdistön kautta.Kalervo Hovi: Wienin kongressista ensimmäiseen maailmansotaan, s. 677–678. Teoksessa Maailmanhistorian pikkujättiläinen. WSOY 1988. Tunnetuin oli 8. huhtikuuta Die Post -sanomalehdessä ilmestynyt artikkeli Ist Krieg in Sicht? (”Onko sota näköpiirissä?”).Krieg-in-Sicht-Krise Universal-Lexikon. Viitattu 24.6.2013. Vastavetona Ranskan ulkoministeri Louis Decazes esiintyi toukokuun alussa Lontoossa ja vaati Britanniaa sekä Venäjää ryhtymään toimiin Saksan hyökkäysaikeita vastaan.Ihmiskunnan kronikka 1861–1937, s. 802. Gummerus 1988. Pyynnön seurauksena Britannian pääministeri Benjamin Disraeli vaati Bismarckia rauhoittamaan tilanteen ja Venäjän tsaari Aleksanteri III matkusti ulkoministerinsä Aleksandr Gortšakovin kanssa Berliiniin vetoamaan henkilökohtaisesti Ranskan puolesta. Tämän jälkeen Bismarckin oli pakko taipua antamaan rauhoittavia lausuntoja ja kriisi laukesi. Tapaus osoitti Bismarckin epäonnistuneen pyrkimyksissään eristää Ranska poliittisesti kolmen keisarin liiton avulla. ==Lähteet== Luokka:Kansainväliset kriisit Luokka:Saksan historia Luokka:Ranskan historia Luokka:1875
John Cooper

John Cooper voi viitata seuraaviin henkilöihin: == Henkilöt == === Poliitikkoja === * John Cooper, Ison-Britannian parlamentin Worcesteria edustanut jäsen vuosina 1380–1395 * John Cooper, Ison-Britannian parlamentin Maldonia edustanut jäsen vuosina 1421–1425 * John Cooper (fl.1529), Ison- Britannian parlamentin Berwick-upon-Tweediä edustanut jäsen * John Sherman Cooper (1901–1991), amerikkalainen poliitikko * John Tyler Cooper (1844–1912), amerikkalainen poliitikko * John G. Cooper (1872–1955), amerikkalainen poliitikko === Urheilijoita === * John Cooper (s. 1937), amerikkalaisen jalkapallon pelaaja ja valmentaja * John Cooper (1940–1974), brittiläinen aitajuoksija * John Cooper (s. 1969), ohiolaisen Miamin yliopiston miesten koripallojoukkueen päävalmentaja * John Cooper (s. 1946), australialainen tenniksenpelaaja * John Cooper (s. 1898), englantilainen jalkapalloilija * John Cooper (s. 1938), brittiläinen Grand Prix -moottoripyöräilijä === Kirjailijoita ja akateemikkoja === * John Cooper (s. 1958), kanadalainen kirjailija ja viestinnän asiantuntija * John M. Cooper (s. 1940), amerikkalainen tiedemies * John Gilbert Cooper (1722–1769), brittiläinen runoilija ja monipuolinen kirjailija * John Julius Cooper, Norwichin toinen varakreivi (1929–2018), englantilainen historioitsija === Muita === * John A. D. Cooper (1918–2002), amerikkalainen fyysikko sekä opettaja * John B. R. Cooper (1791–1872), Kalifornialainen uudisraivaaja * John Cooper, Sundance Film Festivalin tämänhetkinen johtaja * John Cooper (1793–1870), englantilainen näyttelijä * John Cooper (s. 1955), Ison-Britannian Irakin- joukkojen komentaja 2008 * John Cooper (1923–2000), brittiläinen kilpa-ajaja sekä yrittäjä * John Cooper, brittiläinen aikakauslehden päätoimittaja ja Cooper-Altan rakennuttaja * John Cooper (s. 1942), brittiläinen piirtäjä * John Cooper (n. 1570–1626), englantilainen säveltäjä * John Cooper (s. 1958), brittiläinen asianajaja ja Elisabet II:n oikeusavustaja * John Cooper (s. 1975), amerikkalainen muusikko, kristillisen rockyhtye Skilletin perustaja * John Cooper (1729–1785), virkamies New Jerseystä Yhdysvaltojen itsenäisyyssodan aikana * John Laver Mather Cooper (1828–1891), amerikkalainen merimies * John Thomas Cooper (1790–1854), englantilainen kemisti * John W. Cooper (1873–1966), amerikkalainen esiintyjä * John Cooper (s. 1944), sarjamurhaaja Milford Havenista, Pembrokeshiresta * John Cobb Cooper (1887–1967), amerikkalainen juristi, lentoyhtiön toimitusjohtaja sekä presidentin neuvonantaja * John Miller Cooper (1912–2010), amerikkalainen opettaja * John Nelson Cooper (1906–1987), mittatilausveitsien tekijä * John Paul Cooper (k. 1933), arkkitehti ja Arts and Crafts -käsityöläinen === Kuvitteellisia hahmoja === * John Cooper, kuvitteellinen poliisi televisiosarjasta Southland * John Cooper, hahmo videopelissä Desperados: Wanted Dead or Alive == Katso myös == * The John Cooper School, The Woodlands, Texas * John Cooper Clarke (s. 1949), brittiläinen performanssirunoilija * Jonathan Cooper (s. 1990), amerikkalainen yliopistotason jalkapalloilija
Casimir Gnanadickam

Casimir Gnanadickam (25. huhtikuuta 1925 Suranam – 10. marraskuuta 1993) oli intialainen roomalaiskatolinen arkkipiispa ja jesuiitta. Hänet vihittiin papiksi 28. heinäkuuta 1957 ja nimitettiin Madurain arkkihiippakunnan johtoon 3. joulukuuta 1984. Piispaksi vihkiminen seurasi 16. kesäkuuta 1985. Pääkonsekraattorina toimi Justin Diraviam, jota avustivat Anthony Rayappa Arulappa ja Thomas Fernando.Catholic-Hierarchy.org: Archbishop Casimir Gnanadickam, S.J. Gnanadickam sai 26. tammikuuta 1987 nimityksen Madras and Mylaporen arkkipiispaksi, jona hän toimi, kunnes kuoli 68-vuotiaana virassa. == Lähteet == Luokka:Intialaiset katoliset arkkipiispat Luokka:Jesuiitat Luokka:Vuonna 1925 syntyneet Luokka:Vuonna 1993 kuolleet
True to the Navy

True to the Navy on Frank Tuttlen ohjaama yhdysvaltalainen toiminnallinen romanttinen komedia, joka sai ensi-iltansa vuonna 1930. True to the Navyn pääosissa ovat Clara Bow, Fredric March, Harry Green ja Rex Bell. Paramount Publix Corporation tuotti ja levitti elokuvan. Elokuvasta julkaistiin sekä mykkä- että ääniversio. Mykkäversio on muutaman minuutin lyhyempi. True to the Navy kertoo sandiegolaisessa apteekissa työskentelevästä kassatytöstä (Bow), joka ihailee merimiehiä. Lopulta hän iskee silmänsä jääräpäiseen tykkimieheen "Bull’s Eye" McCoy’hyn (March). Elokuvan käsikirjoituksen laativat Keene Thompson ja Doris Anderson. Ääniversioon dialogin laati Herman J. Mankiewicz. True to the Navy -elokuvan tuotanto alkoi 28. helmikuuta 1930 ja päättyi 25. maaliskuuta. True to the Navy kuvattiin Kaliforniassa, San Diegon Naval Training Centerissä. Kuvausten aikana Clara Bow tapasi Rex Bellin. He menivät vihille seuraavan vuoden joulukuussa. True to the Navy sai ensi-iltansa 25. toukokuuta vuonna 1930. True to the Navy on julkaistu VHS:lle ja DVD:lle. VHS- julkaisu on osana Forgotten Hollywood (2005) -julkaisua. Yhdysvaltain kongressin kirjasto oli entisöinyt elokuvan vuonna 2000. ==Näyttelijät== ==Lähteet== ==Aiheesta muualla== * * * True to the Navy TCM Movie Databasessa Luokka:Vuoden 1930 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset toimintakomediat Luokka:Yhdysvaltalaiset romanttiset komediat
Viidakkomaina

Viidakkomaina (Acridotheres fuscus) on kottaraisten heimoon kuuluva varpuslintu. ==Levinneisyys== Viidakkomainaa tavataan luonnonvaraisena Bangladeshissa, Bhutanissa, Intiassa, Malesiassa, Myanmarissa, Nepalissa, Pakistanissa, Singaporessa ja Thaimaassa. Lajin on raportoitu olevan yleinen, ja se on luokiteltu elinvoimaiseksi. ==Lähteet== Luokka:Mainat
Vilmos Batthyány

Vilmos Batthyány (14. maaliskuuta 1870 – 24. marraskuuta 1923) oli slovakialainen roomalaiskatolinen arkkipiispa. Hänet vihittiin papiksi 7. heinäkuuta 1894 ja nimitettiin Nitran koadjuuttoripiispaksi sekä Titiopoliin titulaaripiispaksi 3. tammikuuta 1902. Piispaksi vihkiminen seurasi 5. helmikuuta. Pääkonsekraattorina toimi Károly Emmánuel de Csáky, jota avustivat Miklós Széchenyi de Salvar-Felsovidék ja Janos Jung.Catholic-Hierarchy.org: Archbishop Vilmos Batthyány Batthyánysta tuli 18. maaliskuuta 1911 Nitran piispa, jona hän toimi, kunnes jäi eläkkeelle 16. joulukuuta 1920. Eläkkeellejäämispäivänään hän sai nimityksen Cyrrhuksen titulaariarkkipiispaksi. == Lähteet == Luokka:Slovakialaiset papit Luokka:Katoliset arkkipiispat Luokka:Unkarilaiset katoliset arkkipiispat Luokka:Vuonna 1870 syntyneet Luokka:Vuonna 1923 kuolleet
Francisco Moreno Barrón

Francisco Moreno Barrón (s. 3. lokakuuta 1954 Salamanca) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 25. helmikuuta 1979 ja nimitettiin sen vihkipiispaksi sekä Gaguarin titulaaripiispaksi 2. helmikuuta 2002. Piispaksi vihkiminen seurasi 20. maaliskuuta. Pääkonsekraattorina toimi Alberto Suárez Inda, jota avustivat Giuseppe Bertello ja Carlos Suárez Cázares.Catholic-Hierarchy.org: Bishop Francisco Moreno Barrón Moreno Barrón sai 28. maaliskuuta 2008 nimityksen Tlaxcalan piispaksi, jonka virkaan hänet asetettiin 28. toukokuuta. == Lähteet == Luokka:Meksikolaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Carlos Suárez Cázares

Carlos Suárez Cázares (s. 2. joulukuuta 1946 La Piedad) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 30. joulukuuta 1972 ja nimitettiin Campechen hiippakunnan johtoon 1. kesäkuuta 1988. Piispaksi vihkiminen seurasi 25. heinäkuuta. Pääkonsekraattorina toimi Girolamo Prigione, jota avustivat Héctor González Martínez ja Manuel Castro Ruiz. Suárez Cázares sai 18. elokuuta 1994 nimityksen Zamoran piispaksi, jona hän toimi, kunnes erosi tehtävistään 13. joulukuuta 2006. Suárez Cázares nimitettiin 4. marraskuuta 2008 Morelian vihkipiispaksi ja Abiddan titulaaripiispaksi. == Lähteet == Luokka:Meksikolaiset papit Luokka:Katoliset piispat Luokka:Vuonna 1946 syntyneet Luokka:Elävät henkilöt
Jaime Calderón Calderón

Jaime Calderón Calderón (s. 1. toukokuuta 1966 Churintzio) on meksikolainen roomalaiskatolinen piispa. Hänet vihittiin papiksi Zamoran hiippakuntaan 16. helmikuuta 1991. Hänet nimitettiin Zamoran vihkipiispaksi sekä Iomniumin titulaaripiispaksi 5. heinäkuuta 2012, ja piispaksi vihkiminen seurasi 5. lokakuuta. Pääkonsekraattorina toimi Christophe Pierre, jota avustivat Javier Navarro Rodríguez ja José Luis Amezcua Melgoza.Catholic-Hierarchy.org: Bishop Jaime Calderón Calderón == Lähteet == Luokka:Meksikolaiset papit Luokka:Katoliset piispat Luokka:Vuonna 1966 syntyneet Luokka:Elävät henkilöt
Juan Espinoza Jiménez

Juan Espinosa Jiménez (s. 11. toukokuuta 1965 La Piedad) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 31. tammikuuta 1993 ja nimitettiin sen vihkipiispaksi sekä Arpin titulaaripiispaksi 15. joulukuuta 2010. Piispaksi vihkiminen seurasi 22. helmikuuta 2011. Pääkonsekraattorina toimi Alberto Suárez Inda, jota avustivat Christophe Pierre ja Carlos Suárez Cázares.Catholic-Hierarchy.org: Bishop Juan Espinoza Jiménez == Lähteet == Luokka:Meksikolaiset papit Luokka:Katoliset piispat Luokka:Vuonna 1965 syntyneet Luokka:Elävät henkilöt
Leopoldo González González

pienoiskuva|250px|Piispa González (kesk.) Leopoldo González González (s. 31. lokakuuta 1950 Abasolo) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 23. marraskuuta 1975 ja nimitettiin sen vihkipiispaksi sekä Voncarian titulaaripiispaksi 18. maaliskuuta 199. Piispaksi vihkiminen seurasi 19. toukokuuta. Pääkonsekraattorina toimi Alberto Suárez Inda, jota avustivat Justo Mullor García ja Carlos Suárez Cázares.Catholic-Hierarchy.org: Bishop Leopoldo González González González González sai 9. kesäkuuta 2005 nimityksen Tapachulan piispaksi. == Lähteet == Luokka:Meksikolaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
HD 17156 b

{{Eksoplaneetta | nimi = HD 17156 b | kuva = Planet HD 17156 b.png | kuvateksti = Taiteilijan näkemys | kuvakoko = 300px | löytöpäivä = 14. huhtikuuta 2007 | löytäjät = Fischer et al. | löytötapa = Ylikulku (Alun perin epävarma) | tähden nimi = HD 17156 | etäisyys auringosta = 255,2 vv | tähden massa = 1,275 M☉ | tähden spektriluokka = G0V | tähden metallipitoisuus = 0,24 | tähden ikä = 3,38 Gyr | isoakselin puolikas = 0,1623 | eksentrisyys = 0,6768 | kiertoaika = 21,2164 | kiertoaika vuotta = | inklinaatio = | massa = 3,191 | massa maa = | säde = 1,095 | säde maa = }} HD 17156 b on eksoplaneetta, joka löydettiin 14. huhtikuuta 2007. Se kiertää keltaista G-tyypin alijättiläistähteä HD 17156 noin 255 valovuoden päässä Maasta, Kassiopeian tähdistön suunnalla. Planeetta kiertää emotähteään 0,16 AU:n etäisyydellä, ja sen kiertoaika on noin 21 päivää. Planeetan massa vastaa noin 3,19 Jupiterin massaa. Planeetta on todennäköisesti kaasujättiläinen. == Lähteet == * === Viitteet === == Aiheesta muualla == Luokka:Eksoplaneetat Luokka:Jättiläisplaneetat
Kai Dammert

Kai Fredrik Dammert (18. marraskuuta 1919 Turku – 18. elokuuta 2018 OuluKuolinilmoitus. Kaleva 2.9.2018, s. 46) oli suomalainen lääkäri. Hän oli Oulun yliopiston patologisen anatomian professori, ja hän tutki esimerkiksi pahanlaatuisia kasvaimia.Facta 2001, osa 3, p. 386. WSOY 1981. Dammertin vanhemmat olivat metsänhoitaja Paul Fredrik Dammert ja Anna Selma Maria Elisabet Quist. Dammert tuli ylioppilaaksi Käkisalmen yhteiskoulusta 1938 ja valmistui lääketieteen lisensiaatiksi 1948. Lääketieteen tohtoriksi hän väitteli 1958. Patologisen anatomian erikoispätevyyden Dammert sai 1962 sekä iho- ja sukupuolitautien pätevyyden 1963. Dammert toimi Oulun yliopiston patologisen anatomian professorina vuodesta 1963 vuoteen 1986; nimityksen virkaan hän sai 1965. Hänen johdollaan yliopistossa luotiin patologian tutkimus- ja opetustoiminta, samoin kuin kehitettiin palvelulaboratoriotoimintaa Suomen Syöpäyhdistyksen ja Oulun yliopistollisen keskussairaalan kanssa. Talvisodassa haavoittunut ja toisen jalkansa menettänyt Dammert avioitui ensimmäisen kerran 1946 Zosia Rosellin (1918–1984) kanssa; hänen toinen vaimonsa vuodesta 1986 on silmälääkäri Anja Dammert (o.s. Elomäki). == Lähteet == ==Aiheesta muualla== *Haastattelu Kalevassa. Luokka:Suomalaiset lääkärit Luokka:Oulun yliopiston professorit Luokka:Suomalaiset professorit Luokka:Vuonna 1919 syntyneet Luokka:Vuonna 2018 kuolleet
Omar Emira

Omar Al-Sabahi Muhammad Muhammad Emira (; s. 24. kesäkuuta 1977 Giza) on egyptiläinen soutaja. Emira aloitti soutamisen vuonna 1992, ja häntä ovat valmentaneet Dmitro Riabukha ja Emad El-Ganzoury. Hän sijoittui Mohamed Nofelin kanssa kevyessä pariairokaksikossa 25:nneksi MM-kilpailuissa 2011. Pari kilpaili samassa lajissa Lontoon olympialaisissa 2012, joissa se oli 20. eli viimeinen. == Lähteet == Luokka:Egyptiläiset soutajat Luokka:Vuonna 1977 syntyneet Luokka:Elävät henkilöt
Dammert

Dammert on sukunimi seuraavilla suomalaisilla henkilöillä: *Aina Dammert (1837–1877), nuortenkirjailija *Erja Dammert (s. 1955), dokumenttielokuvaohjaaja ja DocPoint -festivaalin taiteellinen johtaja *Kai Dammert (1919–2018), lääkäri, professori *Pontus Dammert (1939–2023), televisio-ohjaaja
Televisioasema

Televisioasema on keskus, joka välittää ohjelmia, kanavia, kuten MTV3. Ohjelmia voidaan lähettää analogisesti tai digitaalisesti. Lähetinasemalla on radiosignaalin lähetin (lähetinvahvistin) ja lähetinasemaan liittyy antennimasto ja siellä oleva lähetinantenni. Nykyään lähetysasemat ovat usein yhdistettyjä radio- ja televisioasemia, jotka lähettävät sekä radio-ohjelmien että tv-ohjelmien signaaleja. == Katso myös == *Digita Luokka:Televisio
Teurastamo 5 (yhtye)

Teurastamo 5 oli oriveteläis-helsinkiläis-tamperelainen neljän nuoren miehen muodostama yhtye. Teurastamo 5 levytti Stupido Recordsin kautta kaksi albumia: Halla (1992) ja Angervo (1994). Yhtyeen nimi tulee Kurt Vonnegutin romaanista Teurastamo 5. Helsingin Sanomat kirjoitti yhtyeestä: "Teurastamo 5 on jonnekin Noitalinna Huraan, Kumikamelin ja Kelpo Poikien naapurustoon musiikillaan ja salaperäisen otteellaan asettuva ryhmä. Teurastamolla on hiljaisen päättäväinen ote, maalta ja luonnosta tuleva rytmi ja mielensä sopukoissa tummaa hulluutta."http://www.sjoki.uta.fi/~latvis/yhtyeet/teuras5.html == Lähteet == Luokka:Suomalaiset yhtyeet
Gerard de Kruijff

Gerard Pieter de Kruijff (27. tammikuuta 1890 Buren - 16\. lokakuuta 1968 Deventer) oli alankomaalainen ratsastaja ja olympiavoittaja. De Kruijff palveli armeijassa ja nousi everstiksi saakka husaarirykmentissä. Hän oli työskennellyt Italiassa ratsastuskouluissa ja käytti kokemustaan hyväkseen myöhemmin Alankomaiden armeijan ratsastusopetuksessa. Työ oli menestyksekästä, sillä Alankomaat hallitsi kenttäratsastuksen olympia-areenoita vuosina 1924 ja 1928. De Kruijff voitti sekä vuoden 1924 että kesän 1928 olympiakisoissa kenttäratsastuksen joukkuekilpailussa kultaa ja sai lisäksi henkilökohtaisesta kilpailusta hopeamitalin 1928. Hän sijoittui henkilökohtaisessa kilpailussa kolmanneksitoista vuonna 1924 Pariisin kisoissa. Amsterdamissa 1928 hän osallistui myös esteratsastukseen, jossa hän sijoittui henkilökohtaisessa kilpailussa 27:nneksi ja oli Alankomaiden kymmenenneksi sijoittuneen joukkueen jäsen. De Kruijff osallistui vuoden 1928 olympialaisten kenttäratsastukseen Charles Pahud de Mortanges'n hevosella, koska hänen oma ratsunsa oli rampautunut juuri ennen kisojen alkua. == Lähteet == * de Kruijffin profiili sports-reference.com -sivustolla Luokka:Alankomaalaiset kenttäratsastajat Luokka:Alankomaalaiset esteratsastajat Luokka:Alankomaalaiset olympiavoittajat Luokka:Vuonna 1890 syntyneet Luokka:Vuonna 1968 kuolleet
Liisanpuistikko

Liisanpuistikko () on pieni puisto Helsingin Kruununhaassa. Puistoa rajoittavat Pohjoisranta, Maneesikatu, Maurinkatu ja Liisankatu. Puistossa on Gunnar Finnen ja Armas Lindgrenin veistämä Pellingin retken muistomerkki. Se pystytettiin vuonna 1921 niiden Suomen sisällissodan aikana Helsingistä paenneiden valkoisten muistoksi, jotka menehtyivät jäällä Pellingin kohdalla Porvoon saaristossa. == Historia == Nykyisen Liisanpuiston paikalla oli 1800-luvulla tori, jonka nimi oli Elisabeths Torg. Sinne johtavan Liisankadun tavoin se sai nimensä keisarinna Elisabetin, Aleksanteri I:n puolison mukaan. Tori syntyi rantoja täytettäessä. Vuonna 1876 sen keskiosa istutettiin pyöreäksi puistikoksi, joka vuonna 1930 muutettiin suora­kulmaiseksi. Aukiolla pysyi kuitenkin tori-nimi vuoteen 1928 saakka. Vuonna 1909 sille vahvistettiin suomenkielinen nimi Elisabetintori, ja vuonna 1928 se sai nykyisen nimensä. Elisabetintorin välitön ympäristö oli 1800-luvulla Helsingin ylhäisön asuinseutua, josta August Schauman muistelmissaan vertasi Pariisin Faubourg Saint-Germainiin. Sitä ympäröineissä empiretyylisissä puutaloissa asuivat muun muassa senaatin puheenjohtaja Lars Gabriel von Haartman (Maneesikatu 2a), salaneuvos Otto Wilhelm Klinckowström (Liisankatu 1), kreivi ja kuvernööri Gustaf Adolf Ramsay (Maurinkatu 4), kreivi ja senaattori Gustaf Magnus Armfelt sekä hänen poikansa, kenraali Gustaf Vilhelm Arthur Armfelt (Maurinkatu 8).Alex Snellman: Suomen aateli – yhteiskunnan huipulta uusiin rooleihin 1809–1939, s. 178. Helsingin yliopisto 2014.Kaija Uusitalo: Liisanpuisto – Historiaa ja nykypäivää, s. 15, 17, 25 Helsingin kaupungin rakennusvirasto 2007. Viitattu 12.5.2019. Monet puutalot purettiin jo 1800-luvun lopulla, ja paikalle rakennettiin kerrostaloja. Viimeisenä puutaloista purettiin von Haartmanin talo 1920-luvulla. Klinckowströmin talo lunastettiin vuonna 1850 valtiolle ja siihen sijoitettiin Helsingin junkkarikoulu. Viimeiset vuotensa se oli opetuskomppanian käytössä, ja siinä koulutettiin alipäällystöä vuonna 1881 perustettuja suomalaisia asevelvollisuuspataljoonia varten. Sen paikalle valmistui vuonna 1882 arkkitehti Evert Lagerspetzin suunnittelema Uudenmaan tarkk’ampujapataljoonan kasarmi, jossa ovat toimineet vuosina 1924–1993 Sotakorkeakoulu ja sen jälkeen Sotamuseo. Maurinkatu 6:een valmistui vuonna 1900 arkkitehtien Waldemar Aspelin ja Robert Lorimer suunnittelema, Donnerin suvulle kuulunut niin sanottu Donnerin talo, jossa ovat sittemmin toimineet muun muassa Svenska Klubben -klubi ja Muntra Musikanter -mieskuoro. Puistoon rakennettiin sotien jälkeen niin sanottu lippakioski arkkitehti Hilding Ekelundin mallipiirustusten mukaan sekä punatiilinen muuntajarakennus. Puiston koillisnurkkaan valmistui 2004 arkkitehti Johanna Ropen suunnittelema pieni kesäkahvila.Uusitalo 2007, s. 36–37, 40. == Lähteet == == Aiheesta muualla == Luokka:Helsingin puistot Luokka:Kruununhaka
Anna-Maria Ravnopolska-Dean

thumb|250px|Anna-Maria Ravnopolska-Dean Anna-Maria Ravnopolska-Dean (s. 3. elokuuta 1960) on bulgarialainen harpunsoittaja ja säveltäjä. ==Diskografia== * Bulgarian Harp Favorites, CD 2003 * Legende: French Music for Harp, 1999 * Harpist at the Opera (honoring the Donizetti bicentennial), CD, 1997 * Harps of the Americas (Paraguayan and pedal harps), CD, 1996 * Erich Schubert Pop Harp Festival, 1994 * A Harpist's Invitation to the Dance, 1992 Luokka:Bulgarialaiset harpistit Luokka:Bulgarialaiset säveltäjät Luokka:Vuonna 1960 syntyneet Luokka:Elävät henkilöt
Thomas Riggs

Thomas Cooper Riggs (22. toukokuuta 1903 Lontoo – 5. helmikuuta 1976 Blyth) oli brittiläinen kilpapurjehtija ja olympiamitalisti. Riggs voitti hopeaa 8mR- luokassa Pariisin olympialaisissa 1924. Tuolloin samassa veneessä hänen kanssaan oli myös hänen isänsä Walter. Thomas Riggs osallistui samaan kilpaluokkaan vielä Amsterdamin kisoissa 1928, joissa brittijoukkue sijoittui seitsemänneksi. == Lähteet == Luokka:Brittiläiset kilpapurjehtijat Luokka:Brittiläiset olympiamitalistit Luokka:Vuonna 1903 syntyneet Luokka:Vuonna 1976 kuolleet
Doolittlen isku

Doolittlen isku oli Yhdysvaltain laivaston toisessa maailmansodassa tekemä lentohyökkäys Japanin pääsaaria ja Tokiota vastaan. == Toteutus == Hyökkäys toteutettiin 18. huhtikuuta 1942, jolloin 16 B-25 Mitchell -konetta nousi ilmaan USS HornetiltaArni s. 65–66Lord s. 5–6 ja pommitti Tokiota, Jokohamaa, Yokosukaa, Nagoyaa, Kobea ja Osakaa. Ennen pommituksia Yhdysvaltain laivaston kevyt risteilijä USS Nashville upotti keisarillisen Japanin laivaston partioveneen Nittōmarun, joka yritti varoittaa pommituksista japanilaisia. Viisi partioveneen miehistönjäsentä joutui myöhemmin yhdysvaltalaisten vangeiksi. Tapahtuma kuitenkin johti operaation aikaistamiseen jonka johdosta koneet eivät päässeet syvemmälle Kiinaan turvallisemmille kentille, vaan useimmat tekivät pakkolaskun Kiinan rannikolle. == Pommikoneiden miehistöjen kohtalo == Alusta alkaen tiedettiin tehtävän olevan yksisuuntainen. Erikoisoperaatiota varten kevennetyt pommikoneet pääsivät Japaniin, mutta paluumahdollisuutta ei ollut. Pommitusten jälkeen koneet lensivät suunnitelman mukaisesti kohti Kiinaa, mutta eivät saavuttaneet suunniteltuja kenttiään, vaan tuhoutuivat laskussa rannikolle. Kahdeksan miehistöön kuulunutta joutui japanilaisten vangeiksi. Näistä kolme teloitettiin ja yksi kuoli sairauteen. Loput neljä sotavankia vapautettiin elokuussa 1945 Nankingissa. Kaksi miehistön jäsentä hukkui heidän koneensa pudottua mereen. Yksi miehistön jäsen kuoli yrittäessään paeta Kiinan rajan yli. Yksi koneista laskeutui Neuvostoliittoon 65 kilometrin päähän Vladivostokista. Koneen miehistö joutui myöhemmin internoiduiksi yli vuoden ajaksi, kunnes miehet pääsivät pakenemaan Ašgabatista Iranin rajan yli Ison-Britannian konsulaattiin 11. toukokuuta 1943. Kiinalaiset sotilaat ja siviilit yrittivät auttaa koneiden miehistöjä pakenemaan ja yhteensä 80 miehestä 69 pääsi pakenemaan japanilaisia. Yli 10 000 kiinalaista siviiliä tapettiin japanilaisten etsiessä koneiden miehistön jäseniä Zhejiang-Jiangxin sotaretken aikana touko–syyskuussa 1942. == Lähteet == * * === Viitteet === == Aiheesta muualla == Luokka:Vuoden 1942 sotahistoria Luokka:Toisen maailmansodan ilmataistelut ja -operaatiot Luokka:Tyynenmeren sodan taistelut toisessa maailmansodassa
Kaunokaiset

Kaunokaiset (Bellis) on suku asterikasvien (Asteraceae) heimossa. Kaunokaisten kukinnot muistuttavat paljolti päivänkakkaroiden kukintoja. == Lajeja == Kaunokaisiin kuuluu 14 lajia. * Bellis annua – kesäkaunokainen * Bellis azorica – azorienkaunokainen * Bellis bernardii * Bellis caerulescens * Bellis hyrcanica * Bellis longifolia * Bellis microcephala * Bellis perennis – nurmikaunokainen eli kaunokainen * Bellis rotundifolia * Bellis sylvestris – isokaunokainen Tiedosto:Bellisannua1.jpg|Kesäkaunokainen (Bellis annua) Tiedosto:Bellis sylvestris.jpg|Isokaunokainen (Bellis sylvestris) == Lähteet == == Aiheesta muualla == * Suomen Lajitietokeskus: Kaunokaiset (Bellis) * Finto: Kassu – Kasvien suomenkieliset nimet: Bellis *
Walter Riggs

Walter Riggs (1. tammikuuta 1877 Leiston - 10\. marraskuuta 1951 Blyth) oli brittiläinen kilpapurjehtija ja olympiamitalisti. Hän voitti 47-vuotiaana hopeaa 8mR-luokassa Pariisin olympialaisissa 1924. Riggsin kanssa samassa joukkueessa oli hänen poikansa Thomas. == Lähteet == * Riggsin profiili sports-reference.com -sivustolla === Viitteet === Luokka:Brittiläiset kilpapurjehtijat Luokka:Brittiläiset olympiamitalistit Luokka:Vuonna 1877 syntyneet Luokka:Vuonna 1951 kuolleet
Pietari (artisti)

Pietari Kiviharju (s. 1976), taiteilijanimiltään Pietari ja Pietaripoika, on suomalainen rap-artisti. Pietari kuvailee itseään artistina: "En ole tekninen räppäri. Vahvuuteni ovat muilla osa-alueilla. Minulla on yksinkertainen, maanläheinen flow, sekä iän mukanaan tuomaa perspektiiviä." Pietarilla on myös blues/iskelmä-yhtye Pietari & Kohtalon kauppiaat. Yhtye julkaisi ensialbuminsa Paratiisi odottaa vuonna 2013 Helmi Levyjen kautta. Keskisuomalaisen toimittaja Vesa Rantama kirjoitti albumista: "Rumpujen vispikomppi, pystybasson kohmeiset kuljetukset ja kuivasti soivat tarkat kitarat luovat kaurismäkeläisen ilmapiirin, kuin kuvan kadotetusta Suomesta, jossa monipuoliset amerikkalaiset vaikutteet yhdistyvät omaehtoiseksi tekemiseksi." Pietari muodostaa Pietarin Spektaakkeli -yhtyeen yhdessä rumpali Tyko Haapalan ja basisti Mitja Tuuralan kanssa. Yhtye julkaisi debyyttialbuminsa Rakkauteen maaliskuussa 2014. Jos vielä kaipaat -kappale nousi julkaisuviikollaan suoraan Radio Suomen soitetuimmaksi. Radio Helsinki ja Nyt-liite valitsivat albumin viikon levykseen. Pietarin Spektaakkeli osallistui Uuden Musiikin Kilpailuun vuonna 2016 kappaleella "Liian kuuma", mutta ei päässyt semifinaalista jatkoon. Pietarin Spektaakkelissa vaikuttaa nykyään myös kosketinsoittaja Sami "Kanttori" Nieminen joka on ollut mukana Siivet-albumin tekemisestä lähtien. Pietari vaikuttaa nykyään Pietarin Spektaakkelin lisäksi myös Tasaraha- punkyhtyeessä ja monissa rapkokoonpanoissa. Vuonna 2022 Pietari julkaisi Ryttylä City -nimisen albumin yhdessä tuottaja Koksukoon kanssa Katakombi Recordsin kautta. == Diskografia == === Tyhmä valtio === * Kohti vapautta ja sosialismia!! EP (1994, Merwi Records) === SpeedWheels === * Blood, Sweat & No Tears 7" (1999, Brown Records Bro-001, Halla Julkaisut Halla-013) ===Soolo=== * Luonnollisesti syntynyt mies (2002, omakustanne) * Hopeatähti (2012, Monsp Records) * Ryttylä City (2022, Katakombi Records) ===Pietari & Kohtalon kauppiaat=== * Paratiisi odottaa (2013, Helmi Levyt) === Pietarin Spektaakkeli === * Rakkauteen (2014, Roihis Musica) * Päivä kerrallaan (2016, Roihis Musica) * Siivet (2020, Roihis Musica) == Lähteet == == Aiheesta muualla == * Pietari Facebook (Official) Luokka:Suomalaiset hip hop -artistit Luokka:Suomalaiset laulaja-lauluntekijät Luokka:Elävät henkilöt Luokka:Vuonna 1976 syntyneet
Kick In

Kick In on Richard Wallacen ohjaama yhdysvaltalainen rikosdraamaelokuva vuodelta 1931. Elokuvan pääosia näyttelevät Clara Bow, Regis Toomey ja Wynne Gibson. Rikosdraaman tuotti ja levitti Paramount Pictures. Kick In oli Clara Bow’n viimeinen elokuva Paramount Picturesille. Kick In kertoo entisestä rikollisesta Chick Hewesistä (Regis Toomey), joka yrittää pysyä kaidalla polulla Molly-vaimonsa (Clara Bow) avulla. Kuitenkin olosuhteet pakottavat pariskunnan osallistumaan vakavaan rikokseen. Kick In perustuu Willard Mackin vuoden 1914 Broadway-näytelmään, jossa oli pääosassa John Barrymore. Näytelmää esitettiin teatterissa myös vuonna 1925. Näytelmän pohjalta Bartlett Cormack oli laatinut käsikirjoituksen. Näytelmä oli filmatisoitu kahdesti mykkäelokuvakautena: Pathé filmatisoi näytelmän vuonna 1917 nimellä Kick In ja Paramount Pictures vuonna 1922 nimellä Elämän seikkailut. Elämän seikkailut oli ollut kadoksissa yli 80 vuotta, kunnes se löydettiin moskovalaisesta elokuva-arkistosta vuonna 2010. Elämän seikkailut palautettiin Yhdysvaltoihin samana vuonna. Kick Inin kuvaukset alkoivat 23. helmikuuta ja päättyivät maaliskuussa 1931. Kick In kuvattiin Paramount Picturesin studioilla Los Angelesin Hollywoodissa. Kick In sai ensi-iltansa 24. toukokuuta vuonna 1931. Elokuvan oikeuksia nykyään kontrolloi Universal Studios, joka omistaa tai kontrolloi kaikkia Paramount Picturesin vuosien 1929–1949 välillä valmistuneita elokuvia. Elokuvaa säilytetään UCLA Film & Television Archive -arkistossa, ja siitä on säilynyt useita kopioita, vaikka elokuvaa ei ole julkaistu VHS:lle tai DVD:lle. ==Näyttelijät== ==Lähteet== ==Aiheesta muualla== * * * * Kick In TCM Movie Databasessa Luokka:Vuoden 1931 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset uudelleenfilmatisoinnit Luokka:Paramount Picturesin elokuvat
Matti Hannula

Matti Hannula (14. kesäkuuta 1943 Elimäki – 4. kesäkuuta 2013 Outokumpu) oli arvostettu suomalainen urkutaiteilija. Hannula opiskeli kanttoriksi ja urkuriksi ensin Sibelius-Akatemian Kuopion yksikössä ja myöhemmin Helsingissä Enzio Forsblom johdolla. Urkurin tutkinnon hän sai vuonna 1966, minkä jälkeen hän oli vuoden kanttorina Kuopiossa. Vuosina 1967–1974 Hannula oli Pyynikin seurakunnan urkurina Aleksanterin kirkossa. Tänä aikana hän oli perustamassa Pirkanmaan musiikkiopistoa vuonna 1970, missä hän oli myös rehtorina. Uransa päätyön hän teki Tampereen tuomiokirkon urkurina vuosina 1974–2013. Hän jäi eläkkeelle urkurin virasta kesäkuun alussa vuonna 2013 ja menehtyi vain muutama päivä tämän jälkeen. Hannula konsertoi laajasti sekä Suomessa että ulkomailla. Tampereen tuomiokirkossa hän järjesti konserttisarjoja. == Tunnustuksia == * Kalle Kaiharin kulttuuripalkinto vuonna 2000 * Musiikkineuvoksen arvonimi vuonna 2007 == Lähteet == == Aiheesta muualla == * Matti Hannulan muistokirjoitus Helsingin Sanomissa Luokka:Suomalaiset muusikot Luokka:Suomalaiset urkurit Luokka:Vuonna 1943 syntyneet Luokka:Vuonna 2013 kuolleet
Rajua rakkautta

Rajua rakkautta (; myös Red Headed Savage) on vuonna 1932 ensi-iltansa saanut John Francis Dillonin ohjaama yhdysvaltalainen draamaelokuva, jonka pääosissa ovat Clara Bow ja Gilbert Roland. Rajua rakkautta on "Pre-Code"-ajan Hollywood-elokuva, ja se jäi Clara Bow’n toiseksi viimeiseksi elokuvaksi. Rajua rakkautta -elokuvan tuotti ja levitti Fox Film Corporation. Rajua rakkautta kertoo villistä nuoresta naisesta (Bow), joka kapinoi isäkseen luulemaansa miestä vastaan. Museum of Modern Art entisöi elokuvan vuonna 2012. Elokuvaa säilytetään myös Museum of Modern Artissa. Rajua rakkautta on julkaistu myös DVD:lle. Rajua rakkautta esitettiin Turner Classic Moviesin elokuvajuhlilla Hollywoodissa vuonna 2012. Dokumentin The Celluloid Closet (1995) mukaan Rajua rakkautta oli ensimmäinen Hollywood-elokuva, jossa esitetään homobaari. ==Rooleissa== ==Tuotanto== Rajua rakkautta perustuu Tiffany Thayerin samannimiseen romaaniin (1931), jonka pohjalta Edwin J. Burke laati käsikirjoituksen. Rajua rakkautta -elokuvan tuotanto alkoi 12. syyskuuta 1932 ja päättyi 2. marraskuuta. Bow oli sitoutunut elokuvaan 7. toukokuuta 1932. Elokuvalla oli melkein puolen miljoonan dollarin budjetti. Bow sai palkaksi 125 000 dollaria, ja elokuva on Bow’n ensimmäinen elokuva huhtikuisen 1931 hermoromahduksen jälkeen. Bow’sta tuli sopimuksensa kautta Foxilla ensimmäinen näyttelijätär, jolle annettiin oikeus puuttua käsikirjoituksen laatimiseen ja sen hyväksyntään. ==Julkaisu ja vastaanotto== Rajua rakkautta sai ensi-iltansa New Yorkissa 24. marraskuuta vuonna 1932. Elokuva pääsi maanlaajuiseen teatterilevitykseen 27. marraskuuta. Suomessa elokuva julkaistiin 8. tammikuuta vuonna 1933. Rajua rakkautta oli ilmestyessään taloudellinen menestys. Kriitikot ylistivät Bow’n roolisuoritusta. Vaikka itse elokuva ei saanut kriitikoilta hyvää vastaanottoa, se oli kuitenkin yleisömenestys. Bow oli kertonut Rajua rakkautta olleen hänen henkilökohtainen suosikkielokuvansa. ==Lähteet== ==Aiheesta muualla== * * * * Rajua rakkautta TCM Movie Databasessa Luokka:Vuoden 1932 yhdysvaltalaiset elokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat
Vincenzo Bacchi

Vincenzo Bacchi (1. elokuuta 1854 Castelfranco Emilia – 23. tammikuuta 1924) oli italialainen roomalaiskatolinen piispa. Hänet vihittiin papiksi Bolognan arkkihiippakuntaan 17. maaliskuuta 1878 ja nimitettiin sen vihkipiispaksi sekä Mynduksen titulaaripiispaksi 16. lokakuuta 1906. Piispaksi vihkiminen seurasi 18. marraskuuta. Pääkonsekraattorina toimi Domenico Svampa, jota avustivat Arturo Marchi ja Vittorio Amedeo Ranuzzi de' Bianchi.Catholic-Hierarchy.org: Bishop Vincenzo Bacchi Bacchi sai 2. joulukuuta 1912 nimityksen Faenzan piispaksi, jona hän toimi, kunnes kuoli 69-vuotiaana virassa. == Lähteet == Luokka:Italialaiset katoliset piispat Luokka:Vuonna 1854 syntyneet Luokka:Vuonna 1924 kuolleet
1st Playable Productions

1st Playable Productions on yhdysvaltalainen pelitalo. Pelitalon perustivat vuonna 2005 ryhmä Vicarious Visionsin entisiä työntekijöitä.http://www.ign.com/companies/1st-playable-productions ==Lähteet== *http://www.1stplayable.com/ ===Viitteet=== Luokka:Yhdysvaltalaiset videopeliyritykset
Ingvar Danielsson

Ingvar Danielsson (24. toukokuuta 1922 Inkoo – 21. huhtikuuta 2016) oli suomalainen kemisti. Hän opiskeli kemiaa Åbo Akademissa ja väitteli siellä tohtoriksi vuonna 1957. Hän työskenteli Åbo Akademissa aluksi assistenttina ja lehtorina, ja professuuria hän hoiti siellä vuosina 1965–1985.Pyykkö, Pekka: Luettelo Suomen kemian professoreista 1761–2000. Hänen alansa oli fysikaalinen kemia, ja hän tutki erityisesti kolloidikemiaa.Facta 2001, osa 3, p. 390. WSOY 1981. Hänen isänsä oli pappi Paul Danielsson‎. == Lähteet == Luokka:Suomalaiset kemistit Luokka:Åbo Akademin professorit Luokka:Vuonna 1922 syntyneet Luokka:Vuonna 2016 kuolleet Luokka:Suomalaiset professorit
24 Caret Games

24 Caret Games on videopelien kehittämiseen perustunut yritys. Sen perustivat vuonna 2008 High Impact Gamesin entiset työntekijät. Sen pääkonttori sijaitsee Sherman Oaksilla, Californiassa. 20\. kesäkuuta 2009 24 Caret Gamesin Matt Gilgenback ilmoitti, että he julkaisisivat ensimmäisen pelinsä PlayStation 3:lle. Luokka:Yhdysvaltalaiset videopeliyritykset
Lanzaroten lentoasema

Lanzaroten lentoasema on matkustajaliikenteen lentoasema San Bartoloméssa, Lanzaroten saarella. Se sijaitsee viiden kilometrin päässä saaren suurimmasta kaupungista Arrecifesta lounaaseen. Sitä käytti vuonna 2023 yhteensä yli 8,2 miljoonaa matkustajaa, mikä teki siitä Kanariansaarten kolmanneksi vilkkaimman lentoaseman. Lentoaseman rakentaminen alkoi vuonna 1940. Se oli vain sotilaskäytössä vuoteen 1946, jolloin se avattiin koeluontoisesti myös siviililennoille. Pysyvästi se avattiin Espanjan sisäisille lennoilla seuraavana vuonna. Sen kiitotie päällystettiin vuonna 1965, ja uusi terminaali matkustajaliikenteen käyttöön avattiin 3. maaliskuuta 1970. Tämän myötä se avattiin myös kansainväliselle lentoliikenteelle. Vuonna 1988 lentoasemaa laajennettiin ja remontoitiin vastaamaan kasvaneeseen kysyntään ja kiitotien rinnalle rakennettiin rullaustie. Uusi terminaalirakennus, pysäköintihalleja ja lennonjohtotorni valmistuivat vuonna 1999. Lentoasema nimettiin vuonna 2019 virallisesti César Manriquen lentoasemaksi Kanariansaarilta kotoisin olevan taiteilija César Manriquen mukaan. == Lähteet == Luokka:Espanjan lentoasemat Luokka:Lanzarote
Wimbledonin tennisturnaus 2013 – miesten kaksinpeli

Roger Federer oli turnauksen hallitseva mestari. Hän hävisi kuitenkin jo toisella kierroksella maailmanlistan sijalla 116 olleelle Serhi Stah’ovskyille. Ensimmäisellä kierroksella maailmanlistalla viidentenä ollut Rafael Nadal hävisi maailmanlistan sijalla 135 olleelle Steve Darcisille. Turnauksen voitti Andy Murray ollen ensimmäinen brittivoittaja vuoden 1936 jälkeen. == Sijoitetut pelaajat == # Novak Đoković (loppuottelu) # Andy Murray (mestari) # Roger Federer (2. kierros) # David Ferrer (puolivälierät) # Rafael Nadal (1. kierros) # Jo-Wilfried Tsonga (2. kierros) # Tomáš Berdych (puolivälierät) # Juan Martín del Potro (välierät) # Richard Gasquet (3. kierros) # Marin Čilić (2. kierros) # Stanislas Wawrinka (1. kierros) # Kei Nishikori (3. kierros) # Tommy Haas (4. kierros) # Janko Tipsarević (1. kierros) # Nicolás Almagro (3. kierros) # Philipp Kohlschreiber (1. kierros) 17. Milos Raonic (2. kierros) 18. John Isner (2. kierros) 19. Gilles Simon (1. kierros) 20. Mihail Južnyi (4. kierros) 21. Sam Querrey (1. kierros) 22. Juan Mónaco (3. kierros) 23. Andreas Seppi (4. kierros) 24. Jerzy Janowicz (välierät) 25. Benoît Paire (3. kierros) 26. Aleksandr Dolgopolov (3. kierros) 27. Kevin Anderson (3. kierros) 28. Jérémy Chardy (3. kierros) 29. Grigor Dimitrov (2. kierros) 30. Fabio Fognini (1. kierros) 31. Julien Benneteau (2. kierros) 32. Tommy Robredo (3. kierros) ==Kaavio== === Loppukierrokset === ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Wimbledonin tennisturnaus 2013
Wimbledonin tennisturnaus 2013 – naisten kaksinpeli

Serena Williams oli turnauksen hallitseva mestari, mutta hän hävisi neljännellä kierroksella Sabine Lisickille. Mestaruuden voitti Marion Bartoli, joka voitti loppuottelussa Lisickin suoraan kahdessa erässä. Grand Slam -mestaruus oli Bartolille ensimmäinen hänen urallaan. == Sijoitetut pelaajat == # Serena Williams (4. kierros) # Viktoryja Azarenka (2. kierros) # Marija Šarapova (2. kierros) # Agnieszka Radwańska (välierät) # Sara Errani (1. kierros) # Li Na (puolivälierät) # Angelique Kerber (2. kierros) # Petra Kvitová (puolivälierät) # Caroline Wozniacki (2. kierros) # Marija Kirilenko (1. kierros) # Roberta Vinci (4. kierros) # Ana Ivanović (2. kierros) # Nadja Petrova (1. kierros) # Samantha Stosur (3. kierros) # Marion Bartoli (mestari) # Jelena Janković (2. kierros) 17. Sloane Stephens (puolivälierät) 18. Dominika Cibulková (3. kierros) 19. Carla Suárez Navarro (4. kierros) 20. Kirsten Flipkens (välierät) 21. Anastasija Pavljutšenkova (1. kierros) 22. Sorana Cîrstea (2. kierros) 23. Sabine Lisicki (loppuottelu) 24. Peng Shuai (2. kierros) 25. Jekaterina Makarova (3. kierros) 26. Varvara Lepchenko (1. kierros) 27. Lucie Šafářová (2. kierros) 28. Tamira Paszek (1. kierros) 29. Alizé Cornet (3. kierros) 30. Mona Barthel (2. kierros) 31. Romina Oprandi (1. kierros) 32. Klára Zakopalová (3. kierros) ==Kaavio== === Loppukierrokset === ===Kaavion yläosa=== ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Wimbledonin tennisturnaus 2013
Poisi

Poisi (tunnus P)Jussi Kuutti, D-työ "Kalibrointikaasujen sekoitusmenetelmien tutkiminen ja kehittäminen", sivu 8 on dynaamisen viskositeetin yksikkö Cgs- järjestelmässä. Usein yksikkö kirjoitetaan englantilaisessa asussa "poise". Yksikkö on saanut nimensä Jean Louis Marie Poiseullen mukaan. Yksi poisi on SI-järjestelmän yksiköinä 0,1 Pa·s: 1 P = 1 g/(s·cm) = 0,1 kg/(s·m) = N s/m² = 0,1 Pa·s. == Lähteet == Luokka:Yksiköt Luokka:Virtausmekaniikka
The Lone Ranger (vuoden 2013 elokuva)

The Lone Ranger on vuonna 2013 ensi-iltansa saanut yhdysvaltalainen lännenelokuva, jonka on ohjannut Gore Verbinski. Elokuvan pääosissa ovat Johnny Depp, Armie Hammer, William Fichtner, Barry Pepper, Ruth Wilson, James Badge Dale, Tom Wilkinson ja Helena Bonham Carter. == Juoni == Intiaanisoturi Tonto sekä lainvalvoja John Reid ryhtyvät koomisen riitaisaan yhteistyöhön yrittäessään puhdistaa Villiä länttä. == Näyttelijät == == Lähteet == == Aiheesta muualla == * Virallinen sivusto * * The Lone Ranger Box Office Mojossa * The Lone Ranger Rotten Tomatoesissa * The Lone Ranger Metacriticissä Luokka:Vuoden 2013 yhdysvaltalaiset elokuvat Luokka:Gore Verbinskin ohjaamat elokuvat Luokka:Yhdysvaltalaiset lännenelokuvat Luokka:Yhdysvaltalaiset toimintaelokuvat Luokka:Supersankarielokuvat Luokka:Yhdysvaltalaiset seikkailuelokuvat Luokka:Seulonnan keskeiset artikkelit
Gorskoje

Gorskoje () on maalaiskunta Novgorodin alueen Volotin piirissä Venäjällä. Sen pinta-ala on 380,92 neliökilometriä. Asukkaita on 2 000 henkeä (vuonna 2010).Generalnyi plan, s. 7. ==Maantiede ja asutus== Gorskojen kunta rajoittuu luoteessa Novgorodin alueen Soltsyn, pohjoisessa Šimskin ja koillisessa Staraja Russan piireihin, etelässä Volotin piirin Volotin ja Slavitinon kuntiin sekä lounaassa Pihkovan alueeseen. Pinta-alasta 59,6 % on metsää, 34,1 % maatalousmaata ja 4,1 % asuinaluettaGeneralnyi plan, s. 45.. Seutu kuuluu Ilmajärven alankoonGeneralnyi plan, s. 9.. Tärkeimmät joet ovat Ilmajärveen laskevat Psiža ja Perehoda sekä Šelonin sivujoki KološkaGeneralnyi plan, s. 63.. Kunnan alueella sijaitsee Dolžinskojesuon rauhoitusalue sekä yksi luonnonmuistomerkkiGeneralnyi plan, s. 16–17.. Kuntaan kuuluu 45 kylää: Behovo, Borok, Boryni, Bozino, Derglets, Gnilovets, Goritsy, Gorodtsy, Gorki, Gorki Buharovy, Gorki Ratitskije, Gumništše, Hotigoštše, Hotjaža, Hutonka, Ivje, Jazvino, Kamen, Klenovets, Klevitsy, Krasnitsy, Krutets, Lesnaja, Markovo, Parnik, Plaksa, Podostrovje, Pogljazdovo, Pukovo, Raglitsy, Rakitno, Ramenje, Ratitsy, Rno, Rutšji, Seltso, Suharevo, Tšurakovo, Ustitsy, Utšno, Vjazovnja, Vojaža, Volot, Zaretšje ja Žarki. Hallinnollinen keskus on Volotin taajaman vieressä sijaitseva Volotin kylä, jossa on 400 asukasta (vuonna 2010). Toiseksi suurin asutuskeskus on reilun 300 asukkaan Gorodtsy.Generalnyi plan, s. 7, 9–10. Gorodtsyn, Ratitsyn ja Volotin kunnat yhdistettiin Gorskojen kunnaksi vuonna 2010. ==Liikenne, talous ja palvelut== Kunnasta on linja- autoyhteydet Volotin taajamaan, Soltsyyn, Staraja Russaan ja NovgorodiinGeneralnyi plan, s. 47.. Paikallisista elinkeinoista tärkeimpiä ovat erilaiset julkiset palvelut, kauppa (17,1 % vuonna 2010) sekä maa- ja metsätalous (9,2 %)Generalnyi plan, s. 30–31.. Kunnassa toimii elintarvikeyhtiö Novgorodski bekon sekä kaksi yksityisyritystäGeneralnyi plan, s. 23.. Noin puolet työvoimasta työskentelee kunnan ulkopuolella ja 35 % työikäisistä ei käy ansiotöissäGeneralnyi plan, s. 29–30.. Kunnan alueella toimii kolme lastentarhaa, kaksi peruskoulua, viisi lääkintäasemaa, viisi kulttuuritaloa, neljä kirjastoa ja kolme postikonttoria. Palvelut ovat keskittyneet Dergletsiin, Gorki Ratitskijeen, Goritsyyn, Gorodtsyyn, Ratitsyyn ja Volotiin.Generalnyi plan, s. 37–41. ==Nähtävyydet== Seudulla on muinaisia asuin- ja hautapaikkoja. Krutetsin kylän lähellä sijaitsee muinaislinna. Rakennusmuistomerkkeihin kuuluvat Dergletsyn, Gorodtsyn ja Utšnon kirkot sekä Dergletsin ja Klevitsyn kartanojen puistoalueet. Historialliset kohteet liittyvät toiseen maailmansotaan.Generalnyi plan, s. 12–14. ==Lähteet== * ===Viitteet=== ==Aiheesta muualla== * Gorskojen kunnan sivusto Luokka:Volotin piirin kunnat
Eva Birnerová

Eva Birnerová (s. 14. elokuuta 1984 Duchcov) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 59 tammikuussa 2007. Hän on voittanut urallaan kolme WTA-turnausta nelinpelissä. Grand Slam -turnauksissa Birnerová on päässyt parhaimmillaan kolmannelle kierrokselle Australian avoimissa 2007 ja Wimbledonissa 2013. == Lähteet == == Aiheesta muualla == * * Luokka:Tšekkiläiset tennispelaajat Luokka:Vuonna 1984 syntyneet Luokka:Elävät henkilöt